Diari Oficial de la Generalitat Valenciana


Sumari del DOGV 7658, del 16-11-2015 (2015/9228)

RESOLUCIÓ d'11 de novembre de 2015, del director general de Relacions amb les Corts, per la qual es disposa la publicació del conveni entre la Generalitat i la Universitat Internacional Menéndez Pelayo per a l'organització d'activitats acadèmiques d'interés per a la Comunitat Valenciana - 2015.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7658

Data del DOGV
:   16-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9228


Data del document
:   11-11-2015

Organisme emissor
:   Presidència de la Generalitat

Tipus de document
:   Resolució

RESOLUCIÓ d'11 de novembre de 2015, del director general de Relacions amb les Corts, per la qual es disposa la publicació del conveni entre la Generalitat i la Universitat Internacional Menéndez Pelayo per a l'organització d'activitats acadèmiques d'interés per a la Comunitat Valenciana - 2015. [2015/9228]  
La Generalitat i la Universitat Internacional Menéndez Pelayo han subscrit, prèvia tramitació reglamentària, el 20 de juliol de 2015, el conveni per a l'organització d'activitats acadèmiques d'interés per a la Comunitat Valenciana - 2015.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 563/2015, i que figura com a annex d'esta resolució.  
  
València, 11 de novembre de 2015.- El director general de Relacions amb les Corts: Antonio Torres Salvador.  
  
  
CONVENI DE COL·LABORACIÓ ENTRE LA GENERALITAT I LA UNIVERSITAT INTERNACIONAL MENÉNDEZ PELAYO PER A L'ORGANITZACIÓ D'ACTIVITATS ACADÈMIQUES D'INTERÉS PER A LA COMUNITAT VALENCIANA - 2015  
  
València, 20 de juliol de 2015  
  
Reunits  
D'una part, Vicent Marzà Ibáñez, conseller d'Educació, Investigació, Cultura i Esport, en virtut de l'article 1 del Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell, i per l'article 6.3 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, estant autoritzat per a la firma d'este conveni per l'Acord del Consell de data 5 de juny de 2015.  
  
I d'altra part, César Nombela Cano, que actua en nom i representació de la Universitat Internacional Menéndez Pelayo (d'ara en avant, UIMP), CIF M0232493C i domicili social al carrer d'Isaac Peral, 23, 28967 Madrid, en qualitat de rector, facultat pel seu nomenament fet pel Reial Decret 1705/2012, de 21 de desembre (BOE 22 de desembre), i fent ús de les atribucions que té conferides en l'article 12 de l'Estatut de la Universitat, aprovat pel Reial Decret 331/2002, de 5 d'abril (BOE 12 d'abril).  
  
Exposen  
Que la UIMP, d'acord amb el que establixen els seus estatuts, és un centre universitari d'alta cultura, investigació i especialització, en què convergixen activitats de distints graus i especialitats universitàries, que té com a missió promoure i difondre la cultura i la ciència, així com fomentar relacions d'intercanvi d'informació científica i cultural d'interés internacional i interregional, cooperant quan això siga convenient amb altres universitats o institucions espanyoles o estrangeres.  
  
Que la Conselleria d'Educació, Investigació, Cultura i Esport està interessada en la cooperació amb la UIMP per a potenciar activitats acadèmiques, culturals i formatives, amb una perspectiva internacional, a la Comunitat Valenciana, i considera estes accions de clar interés públic.  
  
Per això, ambdós institucions acorden subscriure este conveni de col·laboració d'acord amb les següents  
  
Clàusules  
  
Primera  
És objecte d'este conveni establir la col·laboració entre la Generalitat i la UIMP en l'organització d'activitats acadèmiques sobre els aspectes d'interés per a la Comunitat Valenciana, de manera que la UIMP a València puga servir d'instrument als professors i investigadors valencians com a fòrum d'estudi, debat i reflexió, a nivell internacional.  
  
Esta col·laboració es referix en concret al Programa de Cursos Avançats que la UIMP organitza al seu centre de València, que tindrà lloc, llevat d'excepcions, al Palau de l'Intendent Pineda de la dita ciutat.  
  
  
Segona  
La UIMP es responsabilitza de l'organització, control i desenrotllament de les activitats aprovades, i aporta per a això la infraestructura i els mitjans materials i personals necessaris, així com es farà càrrec de tota la gestió econòmica i administrativa que se'n derive.  
  
Tercera  
La UIMP es compromet que en la publicitat, fullets i la resta de material divulgatiu que es realitzen de les activitats conste la col·laboració de la Generalitat.  
  
Quarta  
La Conselleria d'Educació, Investigació, Cultura i Esport i la UIMP acorden potenciar la col·laboració amb totes les universitats públiques i privades de la Comunitat Valenciana.  
La UIMP s'obliga a concedir als alumnes matriculats en les universitats públiques i privades valencianes, en qualsevol dels seus cicles, cursos, graus o nivells, l'exempció del 50 per cent de les quotes d'inscripció en els cursos avançats organitzats pel seu centre de València, excepte per a aquelles activitats per a les quals ?per la seua excepcionalitat o pel tipus de matrícula- la UIMP establisca específicament la no-aplicació d'esta clàusula, de la qual cosa s'informarà la Generalitat en el moment de l'enviament de la programació.  
La Conselleria d'Educació, Investigació, Cultura i Esport i la UIMP manifesten el seu interés comú a participar de manera activa en la programació d'activitats docents i d'investigació sobre la música, la dansa, l'art dramàtic, la ceràmica, el disseny i la conservació i restauració de béns culturals, que es canalitzarà a través de l'Institut Superior d'Ensenyances Artístiques de la Comunitat Valenciana (ISEACV) ?entitat autònoma adscrita a la dita conselleria?, i crearan una via estable de col·laboració respecte d'això que se substanciarà en la firma d'un conveni entre l'ISEACV i la UIMP.  
  
Quinta  
La Conselleria d'Educació, Investigació, Cultura i Esport podrà tindre participació com a entitat col·laboradora en els actes d'obertura, clausura i qualsevol altre que es puga dur a terme amb motiu de les activitats, representada pel titular que tinga la competència en matèria educativa o persona en qui delegue.  
  
Sexta  
La UIMP es compromet a concedir fins a un màxim de 200 matrícules gratuïtes per a l'assistència del personal de la Generalitat Valenciana als cursos avançats organitzats per aquella a la seu de València durant l'any 2015. Se n'exceptuen aquelles activitats per a les quals ?per la seua excepcionalitat o pel tipus de matrícula- la UIMP establisca específicament la no-aplicació d'esta clàusula, de la qual cosa s'informarà la Generalitat en el moment de l'enviament de la programació.  
La UIMP remetrà la relació de preinscripcions rebudes de personal de la Generalitat per a la seua autorització per part de la Conselleria d'Educació, Investigació, Cultura i Esport.  
En el cas que es realitze alguna activitat organitzada conjuntament per la UIMP i la Conselleria d'Educació, Investigació, Cultura i Esport, es podrà determinar per a esta la participació gratuïta de personal docent fins a un percentatge del 50 per cent de les places disponibles.  
  
  
Sèptima  
Per a finançar els gastos derivats del Programa de Cursos Avançats que la UIMP organitza en 2015 al seu centre de València, la Generalitat col·laborarà amb una aportació de 100.000,00 euros amb càrrec a la línia pressupostària T0025000, «Conveni Universitat Internacional Menéndez Pelayo», del capítol IV del programa 422.60, Universitat i Estudis Superiors, dels pressupostos de la Generalitat per a l'exercici 2015.  
Esta aportació serà compatible amb altres subvencions, ajudes, ingressos o recursos per a la mateixa finalitat procedents de qualssevol administracions o ens públics o privats, nacionals, de la Unió Europea o d'organismes internacionals.  
El pagament de la subvenció es farà en la forma que determina l'article 171.3.a de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions:  
  
- Fins a un 30 per cent de l'import es podrà lliurar a la firma del conveni.  
- El 70 per cent restant s'abonarà després de l'aportació i comprovació de la documentació justificativa de l'efectiva i correcta aplicació de l'import total de la subvenció i del compliment del que s'ha convingut.  
  
Octava  
Podran ser gastos subvencionables aquells que de manera indubtable responguen a la naturalesa de l'activitat subvencionada i resulten estrictament necessaris, segons els conceptes següents:  
a) Gastos de personal: retribucions salarials i cost empresarial de Seguretat Social.  
b) Aprovisionaments externs: gastos derivats de l'adquisició de béns i servicis externs de funcionament.  
c) Gastos derivats del manteniment del local i equips.  
d) Gastos inherents a actes, cursos, congressos i publicacions que realitze la UIMP.  
El cost d'adquisició dels gastos subvencionables no podrà superar en cap cas el valor de mercat.  
La UIMP podrà subcontractar, si és el cas, fins a la totalitat de les actuacions d'este conveni.  
La UIMP no podrà concertar l'execució total o parcial de l'activitat subvencionada amb les persones o entitats que es detallen en l'article 29, punt 7, de la Llei 38/2003, de 17 de novembre, General de Subvencions.  
No serà subvencionable l'IVA satisfet per l'adquisició de béns o servicis, llevat que s'acredite documentalment que forma part del cost de l'activitat a desenrotllar pel beneficiari, i no serà susceptible de recuperació o compensació.  
  
Novena  
De conformitat amb l'article 75 del Reglament de la Llei 38/2003, de 17 de novembre, General de Subvencions, el compte justificatiu de gastos que presente la UIMP es realitzarà per mitjà de la presentació de la documentació següent:  
- Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
- Una relació classificada dels gastos amb identificació del creditor, factures i la resta de documents de valor probatori equivalent amb validesa en el tràfic jurídic, mercantil o amb eficàcia administrativa, el seu import, la data d'emissió i, si és el cas, la data de pagament.  
- Una relació detallada d'altres ingressos o subvencions que hagen finançat l'activitat subvencionada, amb indicació de l'import i la procedència.  
La Generalitat podrà requerir els justificants de gasto que crega oportuns i que permeten obtindre evidència raonable sobre l'adequada aplicació de la subvenció.  
  
Deu  
El lliurament de l'import a favor de la UIMP amb càrrec a este conveni, d'acord amb el que establix la clàusula sèptima, s'efectuarà després de l'oportuna comprovació, per la unitat competent en matèria d'universitats, de la documentació justificativa presentada.  
En el cas que els gastos justificats siguen inferiors a l'aportació prevista per este conveni, o de concurrència de l'aportació amb altres ajudes o subvencions de manera que se supere en conjunt el cost de l'activitat, la referida aportació es minorarà en la quantia corresponent. El termini màxim per a la presentació dels justificants de gasto serà l'1 de desembre de 2015.  
  
De conformitat amb el que establix l'article 172 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, seran causes de reintegrament de les quantitats percebudes les previstes en l'article 37 de la Llei 38/2003, General de Subvencions.  
  
Onze  
Atés el caràcter d'esta ajuda, que va dirigida a una institució com és la UIMP, que presta el servici de l'educació superior per mitjà de la investigació, la docència i l'estudi, esta subvenció, per la mateixa naturalesa del beneficiari a qui va destinada, es pot excloure del principi d'incompatibilitat amb el mercat comú, formulat en l'article 107 del Tractat de Funcionament de la Unió Europea, i no és per tant obligatori que siga notificada a la Comissió Europea.  
  
  
Dotze  
La UIMP, prèviament a la firma del conveni, haurà d'aportar una declaració responsable de no estar incursa en cap de les prohibicions per a obtindre la condició de beneficiari de subvencions públiques, de conformitat amb el que establix l'article 13 de la Llei 38/2003, de 17 de novembre, General de Subvencions.  
La UIMP declara que coneix i assumix les obligacions que l'article 14 de la Llei 38/2003, General de Subvencions, imposa als beneficiaris de la subvenció.  
  
Tretze  
Com que es tracta d'una subvenció nominativa prevista en els pressupostos generals de la Generalitat per a l'exercici 2015, resulta aplicable la concessió directa de la subvenció a la UIMP per a l'organització d'activitats acadèmiques d'interés per a la Comunitat Valenciana, en virtut de l'article 22.2.a de la Llei 38/2003, de 17 de novembre, General de Subvencions.  
  
Catorze  
Es crearà un òrgan mixt de seguiment i control de les actuacions d'este conveni, integrat per dos membres de cada una de les parts, nomenades a este efecte per la Conselleria d'Educació, Investigació, Cultura i Esport i per la UIMP, amb atribució de les funcions següents:  
  
1. Supervisar l'execució d'este conveni, així com adoptar les decisions i dictar les instruccions necessàries a fi d'assegurar la correcta realització de les activitats convingudes, incloent-hi a este efecte la solució, en primera instància, de les controvèrsies d'interpretació i compliment que puguen plantejar-se respecte del que s'ha acordat.  
2. Informar les parts dels retards i les incidències que es puguen presentar durant l'execució del conveni.  
S'haurà de remetre còpia de les actes, dels acords o dels informes que, si és el cas, emeta l'òrgan mixt de seguiment i control a la Direcció General d'Universitat, Investigació i Ciència de la Conselleria d'Educació, Investigació, Cultura i Esport.  
  
Quinze  
Les qüestions litigioses que puguen sorgir en la interpretació o compliment de les obligacions que es deriven d'este conveni, i que no hagen pogut ser dirimides per l'òrgan mixt de seguiment i control previst en la clàusula catorze, se sotmetran a la jurisdicció contenciosa administrativa, i l'òrgan competent per al seu coneixement és el Tribunal Superior de Justícia de la Comunitat Valenciana (art. 10 de la Llei 29/1998, de 13 de juliol, reguladora de la jurisdicció contenciosa administrativa).  
  
  
Setze  
Este conveni tindrà vigència des del dia de la firma fins al 31 de desembre de l'any 2015 i es podrà prorrogar mitjançant un acord exprés de les parts.  
Seran causa de resolució del conveni, amb els efectes que legalment pertoquen:  
1. El mutu acord entre les parts.  
2. La impossibilitat sobrevinguda de complir el fi d'este per l'extinció de la personalitat jurídica d'alguna de les parts.  
3. L'incompliment greu de les obligacions assumides per alguna de les parts, amb la prèvia denúncia expressa de l'altra part.  
Quan es produïsca algun d'estos supòsits, l'òrgan mixt de seguiment i control es reunirà per a establir els criteris en què hagen de finalitzar les actuacions en execució.  
  
I en prova de la seua conformitat, firmen este document al lloc i en la data indicats en l'encapçalament.  
  
El conseller d'Educació, Investigació, Cultura i Esport: Vicent Marzà Ibàñez  
  
El rector de la Universitat Internacional Menéndez Pelayo: César Nombela Cano.